ଭୁବନେଶ୍ୱର,ଏପ୍ରିଲ ୨୨(ଲୋକାଲ ୱାୟାର): ରାଜଧାନୀ ଭୁବନେଶ୍ୱରରୁ କରୋନା ପାଇଁ ଜାରି ହୋଇଥିବା କଣ୍ଟେନମେଣ୍ଟ ଜୋନ୍ ଗୁଡ଼ିକ ହଟି ଯାଇଥିବା ବୁଧବାର ବିଏମସି (ଭୁବନେଶ୍ୱର ମହାନଗର ନିଗମ) କହିଛି ।
ବିଏମସିର ଏହି ଘୋଷଣା ଫଳରେ ଏବେ ସତ୍ୟନଗର, ବମିଖାଲ ଏବଂ ସୂର୍ଯ୍ୟନଗର ଅଞ୍ଚଳ ସିଲ୍ ମୁକ୍ତ ହୋଇଛି । ପୂର୍ବରୁ ଅନ୍ୟ ଦୁଇଟି ଅଞ୍ଚଳ ଯଦୁପୁର ଓ ସୁନ୍ଦରପୁରରୁ ସିଲ୍ ହଟି ସାରିଥିଲା ।
ତେବେ ପରିସ୍ଥିତି ଉପରେ ନଜର ରଖିବାକୁ ଆସନ୍ତା ୭ ଦିନ ପର୍ଯ୍ୟନ୍ତ ଏସବୁ ଅଞ୍ଚଳରେ ଆକ୍ଟିଭ୍ ସର୍ଭେଲାନ୍ସ ଜାରି ରହିବ ବୋଲି ବିଏମସି କହିଛି ।
ପୂର୍ବରୁ ଚିହ୍ନଟ ହୋଇଥିବା ୪୬ ଜଣ ଆକ୍ରାନ୍ତଙ୍କ ମଧ୍ୟରୁ ଜଣଙ୍କର ମୃତ୍ୟୁ ହୋଇଥିବା ବେଳେ ୨୧ ଜଣ ସୁସ୍ଥ ହୋଇ ଘରକୁ ଫେରିଛନ୍ତି । ୨୪ ଜଣ ଆକ୍ରାନ୍ତ ଏବେ ଭିନ୍ନ ଭିନ୍ନ ଡାକ୍ତରଖାନାରେ ଚିକିତ୍ସିତ ହେଉଛନ୍ତି ।
